Et færdselsuheld ved Vestbjerg er tilsyneladende ikke gået voldsomt ud over bilisterne.

To personbiler er i eftermiddag kørt sammen på Bellisvej ved Vestbjerg. Ifølge den første melding var der fastklemte i bilen, men det viste sig ikke at være tilfældet. Ifølge de foreløbige oplysninger er der ikke nogen, der er kommet alvorligt til skade. Det skyldes formentlig, at bilerne ikke havde så meget fart på. De implicerede skal dog undersøges for skader fra ulykken. Den ene bil endte inde i en gårdhave efter uheldet.